Nýtt er tað, ið sjáldan sker! Í vetur lak út, at onkur arbeiddi við hugsanini um aftur at royna at sleppa veðrum í Fløttir. Skjótt kom tað ítøkiliga fram, at tað vóru "eysturoy-ararnir"-feðgarnir báðir Herman og Absalon-garparnir, ið endurtóku Búgvan í 2007-ið áttu hugsanina. Petur Skeel Skarðsá, úr Funningi, var til dystin fús og føddi tvey heystlomb inni í vetur til endamálið. Herman og Absalon leiddu so verðrarnir niður í gjøgnum Eggina og niður á Bergstokkin (langur vegur), haðani sígast kann niður í Ovasta Fløtt. Tað gekst heilt væl at koma niður í Ovasta Fløtt við veðrunum. Herman fór við tí fyrra, og Kathrina við tí seinna- og sá tað so sera einfalt og lætt út, sum um hetta var teirra dagliga yrki. Einki verandi stað kortini-upp aftur mátti farast-men tá ið eg sá, hvussu Absalon og Kathrina við egnari megi lestu seg upp gjøgnum bergið, gjørdist mær greitt, at hatta orkar tú ikki. Rætt fekk eg-komin einar 10 metrar upp við egnari megi, var orkan fullkomuliga burtur. "Herman! Eftir í Fløttum eru so tveir svartir veðrar, og spennandi verður-koma teir aftur? -og um so er-hvussu skerst og smakkar? ----Eitt sindur um Fløttir: Fløttir eru í Funningsbjørgunum-eitt sindur inni vestan fyri Búgvan. Eitt sindur um tær seinastu ferðirnar í Fløttum: Á ólavsøku 1962 vóru hesir í Ovasta Fløtti: Knút á Geil (Knút Højsted), Kjartan Klein, Herluf Joensen og Árni Brattaberg. Í erva var Sivert Martin Joensen. Teir fingu 800 lundar. Teir fingu 250 lundar. Onkur smávegis túrur hevur verið í Fløttum síðani 1963, men hetta var so seint í august mánað, at teir fingu einki. Fleiri myndir: myndasavninum-2009-Við veðrum í Fløttum Fyrst og fremst er heimasíðan-bygdin. fo-ein skráseting við myndum og frágreiðingum av øllum staðanøvnunum við Gjógv, men tó er innmarkin ikki teldutøk enn.